Lav et referat af nedenstående tekst:

Tekst:
Beredskabet i Jammerbugt Kommune blev fredag morgen, omkring klokken 06.30, kaldt ud til en stor gylleforurening på Tranumvej tæt på Brovst. En traktor med gyllevogn var væltet i en større afvandingsgrøft med et spild på op til cirka 12.000 liter gylle - halvdelen af vognens indhold - til følge. - Gud ske tak og lov for at der ikke var noget nævneværdigt gennemløb, for så kunne vi hurtigt få lukket spildet inde, fortæller indsatslederen. Med en rendegraver lukkede man forureningen inde med jord og siden er tiden gået med at suge spildet op og sprede det på de marker, det oprindeligt var tiltænkt. - Det var godt nok blandet op med lidt vand, så det er jo ikke så kraftigt, som ellers, siger Per Sørensen. Nu skal folk fra Jammerbugt Kommunes miljøafdeling vurdere om beredskabets oprydning er tilstrækkelig, eller om der skal ske yderligere.

Referat:
Gyllevogn væltet ned i stor grøft ved Brovst.